Borgere er bange, og overvejer at flytte fra Nørrebro. Politifolk er pressede og overvejer at sige op. Frank Jensen er hård, og siger at banderne ikke må bestemme i København, men gør de ikke det allerede?

- De (banderne red.) bestemmer allerede, har du ikke opdaget det?

- De (banderne red.) får lov til at opføre sig lige præcis, som de har lyst til. Ingen gør noget - andet end at følge udviklingen nøje og være kar til at sætte hårdt ind.

- 5 måneder er gået og I gør ikke rigtigt noget, der batter.



- Kom nu ind i kampen (bogstaveligt talt)!

Der er brug for konsekvente tiltag

Sådan skriver Annika M i en af de mest populære kommentarer, der er tikket ind til det 'hårdt mod hårdt'-opslag, overborgmester Frank Jensen lagde på sin Facebook i går aftes efter endnu en omgang bandeskyderi i hans by:

- Endnu et skyderi mellem bandemedlemmer midt på en københavnsk gade - denne gang med dødelig udgang.

- Det er en trist melding at få på vej hjem fra aftenens sidste vælgermøde på netop Nørrebro/Nordvest.

- Der er brug for konsekvente tiltag, der effektivt og målrettet får smidt banderne ud af København. Vi skal presse dem fra alle sider.

- Bandemedlemmerne skal mandsopdækkes, deres privatøkonomi kulegraves, og deres tilholdssteder lukkes.

Frank følger udviklingen nøje

- I skal vide, at jeg følger udviklingen nøje. Og jeg er klar til at sætte hårdt ind mod bandemedlemmerne. For vi må aldrig lade kriminelle bestemme i København, skriver Jensen bl.a., men skal man tro Annika - og en del af overborgmesterens øvrige Facebook-venner, så er det faktisk banderne, der bestemmer:

- For mig der bor tæt ved de områder, hvor der har været skyderier, er det ubehageligt og jeg går ikke ud om aften eller natten, fordi det er for utrygt, skriver Laila T, der er på vej til at flytte væk fra Nørrebro.

- Venter utålmodigt på at vi tilbydes lejlighed andet sted væk fra NV.

Lotte: Magter ikke skyderier hver dag

- Magter ikke skyderier hver dag. Er rigtig bange og utryg.

- Elsker ellers NV og vores mangfoldighed. , skriver Lotte N, og til berlingske.dk siger Københavns Politis enhedstillidsmand, Torben orben Ryttergaard, at bandekonflikten presser politistyrken så meget, at nogle overvejer at forlade politiet.

- Mange af mine kollegaer er voldsomt presset af konstante ændringer i vagtplaner, og heraf mange ændringer kort tid før vagten begynder, der gør, at arbejdsliv og privatliv har svært ved at hænge sammen.

Politiet: Udsigten til bedring er langt væk

- Kollegaernes loyalitet slides der voldsomt på i denne tid, og da udsigten til bedring er et pænt stykke ude i fremtiden, har flere af dem tanker om jobskifte.

- Frank Jensen sidder som overborgmester med et kæmpe ansvar for, at der ikke er sat nok ressourcer ind i den igangværende eskalerede bandekonflikt på det sociale indsatsområde, siger han, men hvad siger du?

Er det banderne eller Frank Jensen/politiet, der bestemmer på Nørrebro?